‏‏

1. **כללי**
   1. **תחום הנספח:**
      1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **אופניים– "אופניים לילדים קטנים"** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים:**
      1. ת"י 8098 , "אופניים – דרישות בטיחות לאופניים לילדים קטנים" , מפברואר 2019.
      2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
      3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
      4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
   3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
     1. "דגם" (של מוצר)- גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , מיוצר בתהליך ייצור אחד ע"י יצרן אחד, בעלי אריזה זהה, מארץ ייצור אחת , באתר יצור אחד , המסומן על ידי היצרן כדגם אחד (עם סימן).
     2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
     3. בנספח זה , כמשפחת דגמים ייחשבו דגמים זהים הנבדלים זה מזה בגודל השלדה (ובלבד שהוא קטן מגודל השלדה שנבדק בבדיקת הדגם), בגימור החיצוני (ובלבד שנבדקה התאמתו לסעיף 4.2 בתקן, כמפורט בסעיף 3.3.3 שלהלן) ובתווית המותג או כינוי מסחרי בלבד.
  2. **תיק מוצר**
     1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
     2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה. בנוסף יגיש היבואן רשימה המפרטת את מגוון הגוונים/הציפויים הרלוונטיים לסעיף 4.2 בתקן, שתיובא ע"י היבואן. הרשימה תאושר בחתימת היבואן
     3. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר, יצורפו לתיק המוצר. בתעודת הבדיקה של הדגם ירשם תיאור מלא וחד משמעי של הטובין, הכולל גם את כל פרטי הסימון הנדרשים לפי סעיף 6 של התקן ת"י 8098 ואת רשימת הרכיבים העיקריים, מגוון הגוונים/הציפויים הרלוונטיים לסעיף 4.2 בתקן.

כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה.

1. **בדיקת דגם - בדיקה מלאה** 
   1. **תדירות הביצוע**:

אחת **לארבע שנים** ובהתאם להוראות והנחיות הממונה על התקינה – אישור דגם.

* 1. **דגימה:**

ככלל, ידגם מוצר אחד לבדיקת דגם (המוצר יהיה באריזתו לצרכן – להלן "יחידת שיווק"), כאשר מדובר בדגם המייצג משפחת דגמים, תקבע המעבדה את הדגם או הדגמים שייבדקו מהמשפחה, באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

* 1. **היקף הבדיקה:**
     1. בדיקת התאמה לכל סעיפי ת"י 8098 אשר חלה עליהם רשמיות, למעט הסעיפים שסווגו בקבוצת יבוא 3.
     2. כמו-כן, יבוצעו בדיקות התאמה לדרישות סעיף 4.2 של התקן, לכל הרכיבים המפורטים ברשימה, הנזכרת בסעיף 1.5.2 לעיל.

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'** 
   1. **תדירות ביצוע:** 
      1. בדיקה מלאה/בדיקת דגם - בהתאם להוראות סעיף 2 בנספח זה.
      2. בדיקה חלקית/בדיקת ש' - כל משלוח ובכפוף להנחיות והוראות הממונה .
   2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
    2. בדיקה חלקית /בדיקת ש' - דוגמים אקראית יחידה אחת (יחידת שיווק אחת –

באריזה לצרכן) מהטובין של דגם מייצג מכל קבוצת דגמים ו/או ממשפחת דגמים   
 הקיימים במשלוח.

* 1. **הבדיקות:**
     1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
     2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
     3. **בדיקת ש'- בדיקות חלקיות לפי סעיפי התקן:** המוצר שנדגם ייבדק להתאמה לסעיפים הבאים של התקן הישראלי ת"י 8098:
* סעיף 6 - סימון

3.3.4 **התאמת הגוונים/הציפויים שבמשלוח לדגם**: המזמין יצרף לכל בקשת שחרור  
 הצהרה חתומה ע"י מנכ"ל החברה המייבאת, הכוללת גם חותמת רשמית של הארגון.   
 בהצהרה ירשם כי הגוונים ו/או הציפויים, הישימים לסעיף 4.2 של התקן הישראלי  
 ת"י 8098 שבמשלוח הנדון עומדים בדרישות הנ"ל, וזהים לאלו שנבדקו ונמצאו  
 מתאימים במסגרת בדיקת הדגם. גוונים ו/או ציפויים שלגביהם לא תתקבל הצהרה   
 כנ"ל, ייבדקו גם להתאמה לדרישות סעיף 4.2 שבתקן.

* 1. **אי התאמה**:
     1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.  
        במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
     2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים. במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

1. **תנאים מיוחדים**
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
   2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |